CELEX: 31993R2291
Language: bg
Date: 1993-08-13 00:00:00
Title: Регламент (ЕИО) № 2291 на Комисията от 13 август 1993 година относно класирането на определени стоки в Комбинираната номенклатура

Важна правна забележка

|

31993R2291

Официален вестник n° L 206 , 18/08/1993 стр. 0001 - 0002 специално финландско издание: глава 2 том 9 стр. 0155  специално шведско издание: глава 2 том 9 стр. 0155  специално чешко издание глава 02 том 05 стр. 108  - 110 специално испанско издание глава 02 том 05 стр. 108  - 110 специално унгарско издание глава 02 том 05 стр. 108  - 110 специално литвийско издание глава 02 том 05 стр. 108  - 110 LV.ES глава 02 том 05 стр. 108  - 110 MT.ES глава 02 том 05 стр. 108  - 110 PL.ES глава 02 том 05 стр. 108  - 110 SK.ES глава 02 том 05 стр. 108  - 110 специално словенско издание глава 02 том 05 стр. 108  - 110

		19930813Регламент (ЕИО) № 2293 на Комисиятаот 13 август 1993 годинаотносно класирането на определени стоки в Комбинираната номенклатураКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа [1], последно изменен с Регламент (ЕИО) № 1969/93 [2], и по-специално член 9 от него,като има предвид, че с цел да се осигури еднакво прилагане на Комбинираната номенклатура, приложена към упоменатия регламент, е необходимо да се приемат разпоредби за класирането на стоките, включени в приложението към настоящия регламент;като има предвид, че Регламент (ЕИО) № 2658/87 установява общите правила за тълкуване на Комбинираната номенклатура и че тези правила се прилагат също за всяка друга номенклатура, която се основава, изцяло или частично на нея, или която добавя подразделения към нея, и която е установена чрез специални разпоредби на Общността с оглед прилагането на тарифни или други мерки, свързани с търговията със стоки;като има предвид, че чрез прилагане на упоменатите общи правила стоките, описани в колона 1 от приложената таблица към настоящия регламент, трябва да се класират под съответните кодове по КН, посочени в колона 2, въз основа на мотивите, посочени в колона 3;като има предвид, че съгласно разпоредбите на член 6 от Регламент (ЕИО) № 3796/90 на Комисията [3], изменен с Регламент (ЕИО) № 2674/92 [4], е подходящо обвързващата тарифна информация, издадена от митническите органи на държавите-членки за класирането на стоки в митническата номенклатура, която не съответства на правата на настоящия регламент, да може да се продължи за период от три месеца, ако титулярът е сключил договора, както е посочено в член 14, параграф 3, букви а) или б) от Регламент (ЕИО) № 1715/90 на Комисията [5];като има предвид, че мерките, предвидени в настоящия регламент, са в съответствие със становището на Комитета по номенклатурата,ПРИЕ НАСТОЯЩИЯ РЕГЛАМЕНТ:Член 1Стоките, описани в колона 1 от приложената таблица, се класират под съответните кодове по КН, посочени в колона 2 от упоменатата таблица.Член 2Съгласно разпоредбите на член 6 от Регламент (ЕИО) № 3796/90 на Комисията обвързващата тарифна информация, издадена от митническите органи на държавите-членки, която не съответства на правата на настоящия регламент, може да бъде продължена за период от три месеца, ако титулярът е сключил договор, както е визирано в член 14, параграф 3, букви а) или б) от Регламент № 1715/90.Член 3Настоящият регламент влиза в сила на двадесет и първия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 13 август 1993 година.За КомисиятаChristiane ScrivenerЧлен на Комисията[1] ОВ L 256, 7.9.1987 г., стр. 1.[2] ОВ L 180, 23.7.1993 г., стр. 9.[3] ОВ L 365, 28.12.1990 г., стр. 17.[4] ОВ 271, 16.9.1992 г., стр. 5.[5] ОВ L 160, 26.6.1990 г., стр. 1.--------------------------------------------------19930813ПРИЛОЖЕНИЕОписание на стоката | Класиране (код по КН) | Мотиви |1 | 2 | 3 |1.Продукт с гъста консистенция, с вкус на кисело мляко, който се получава от ферментирало мляко с добавка на кайсиева пулпа, захар, стабилизатори и сгъстяващи агенти (по-малко от 1,8 % (тегловни) модифицирана скорбяла, пектин и желатин), с тегловно съдържание на мазнини, непревишаващо 3 %.Изследването под микроскоп показва Streptococcus thermophilus и Lactobacillus bulgaricus бактерии в съотношение приблизително 1:1, като те биват унищожени при UHT технология. | 04039091 | Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 0403, 040390, 04039091. Наличието на малки количества стабилизатори и сгъстители не изключва класирането в позиция 0403 (виж също обяснителните бележки към Хармонизираната система, глава 4: втори параграф от част I от общия раздел). Отсъствието на живи бактерии изключва класирането под код по КН 040310 (виж също обяснителните бележки към Комбинираната номенклатура, подпозиции от 04031002 до 04031099). |2.Продукт, получен чрез изсушаване върху цилиндри на смес от мляко, сладка суроватка и захар, представляващ кафяво-бежов прах с отделни кафяви зрънца със склонност да образуват бучки, сладък и с вкус на мляко на прах и карамел, със следните аналитични характеристики, изразени в тегловни проценти: | 04049053 | Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 0404, 040490, 04049053. |сухо вещество: | 97,2; |обща масленост (млечна мазнина): | 23,5; |общо съдържание на протеини (N × 6,38): | 20,4; |захароза: | 1,8; |лактоза: | 44,6; |казеин: | 17,1; |сладка суроватка (GMP): | забелязва се |В резултат на високата температура по време на производствения процес, захарите се карамелизират и протеините се разграждат частично.| Въпреки частичното разграждане на протеините и карамелизацията на захарите, този продукт не е загубил характера си на продукт от естествените съставки на млякото от позиция 0404. |--------------------------------------------------